钦定古今图书集成/明伦汇编/氏族典/第230卷 > 杨载
## 钦定古今图书集成/明伦汇编/氏族典/第230卷 > 杨载

按《元史杨载传》，“载字仲弘，其先居建之浦城，后徙杭，
因为杭人。少孤，博涉群书，为文有跌宕气。年四十不
仕，户部贾国英数荐于朝，以布衣召为翰林国史院
编修官，与修《武宗实录》，调管领系官海船万户府照
磨。延祐初，仁宗以科目取士，载首应诏，遂登进士第，
授承务郎，饶州路同知浮梁州事，迁儒林郎，宁国路”
总管府推官以卒。载文章一以气为主，博而敏，直而
不肆，自成一家言，而于诗文尢有法。